Slaktande vir vinnige motorsLimpettande. ’n Ondersoek het aan die lig gebring dat die materiaal waaruit die limpet se tande bestaan, sterker is as enige ander natuurlike of mensgemaakte materiaal, waaronder die sydrade van ’n spinnekopweb, titanium en kevlar. Die tande kom aan ’n lang, rasperagtige tong voor waarmee die slak kos van rotswande afskraap. Kevlar word dikwels vir koeëlvaste baadjies gebruik. Die breekkrag van die tande het geblyk 6,5 gigapascals te wees, teenoor die breekkrag spinnekopsy se 4 tot 5, en kevlar tussen 3 en 3,5. Die sterk, maar ligte materiale speel ’n groot rol in die ruimtevaartkunde. Dit kan egter ook gebruik word om motors ligter en sterker te maak, en so vinniger te maak. Die navorsing wat deur die Universiteit van Portsmouth in Engeland gedoen is, is egter nog net die begin. Oor die volgende vyf tot ten jaar sal uitgepluis moet word om die materiaal sinteties te vervaardig. Die volledige artikel in die National Geographic kan hier gelees word, en die artikel in die Christian Science Monitor hier